Полька
Полька (чех тилинде polka) – чехтердин элдик бийи. Музыкалык өлчөмү 2/4. Эки-экиден болуп, тегеренип бийлешет. Кадимки жөнөкөй формасында 19-кылымдын башында Словакия, Сербия, Венгрия, Австрияда кеңири тараган. 19-кылымдын 40-жылдарынан бүт Европада бал бийи катары белгилүү болгон. Полька музыкалык жанрын Б. Сметана, А. Рубинштейн, М. Балакирев, С. Рахманинов ж. б. композиторлор чыгармаларына пайдаланышкан. 
 Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9